EQT

EQT AB (agrāk EQT Holdings AB) ir Zviedrijā reģistrēta privātā kapitāla uzņēmumu grupa. Galvenais birojs atrodas Stokholmā. Dibināts 1994. gadā.

Uzņēmums pārvalda privātā kapitāla fondus. Fondu vidējais darbības ilgums ir 7 — 10 gadi. Pirmo piecu gadu laikā tiek veiktas investīcijas (iegādāti uzņēmumi), bet pēdējo piecu gadu laikā tiek atgūtas investīcijas (pārdoti uzņēmumi).
2018. gadā grupā ietilpa 27 fondi ar piesaistīto kapitālu aptuveni 50 miljardi EUR.

 Vēsture 
1994. gadā Zviedrijas investīciju uzņēmums Investor AB, ASV investīciju uzņēmums AEA Investors, Zviedrijas banka SEB un citi partneri dibināja uzņēmumu EQT Partners AB, kas būtu konsultatīvais uzņēmums privātā kapitāla fondiem.
1995. gadā izveidots pirmais fonds EQT I un iegādāts pirmais uzņēmums Zviedrijas Brukens Thermotreat.
1998. gadā atvērts birojs Kopenhāgenā. SEB savas daļas pārdeva Investor un AEA.
1999. gadā atvērti biroji Helsinkos un Minhenē.

2001. gadā AEA savas daļas uzņēmumā pārdeva partneriem. Atvērts birojs Cīrihē.
2003. gadā izveidots fonds EQT Expansion Capital I.
2005. gadā atvērti biroji Frankfurtē un Honkongā.
2006. gadā dibināti fondi EQT Opportunity un EQT Greater China.
2007. gadā atvērti biroji Oslo un Šanhajā. Partneru daļas EQT Partners AB sasniedza 69 %, pārējais piederēja Investor AB.
2008. gadā atvērti biroji Ņujorkā un Varšavā. Izveidots fonds EQT Infrastructure I.

2010. gadā atvērti biroji Londonā un Singapūrā. Dibināts fonds EQT Credit Fund.
2012. gadā veikta grupas restrukturizācija. Dibināta pārvaldītājsabiedrība EQT Holdings AB, kas pārvalda visus fondus un partnerus. Jaunu fondu pārvaldīšana paredzēta no Eiropas (Nīderlandes, Apvienotās Karalistes un Luksemburgas).

2016. gadā EQT Holdings AB pārdēvēts par EQT AB.

 Fondi 
Katram EQT fondam ir galvenais partneris un / vai fonda pārvaldnieks ar pašam savu direktoru padomi un investīciju pārraudzības komiteju.
EQT fondi 2017. gadā:
 Fonds Investīciju stratēģija Dibināšanas gads Apjoms, miljoni EUR Statuss EQT I Kapitāls 1995 349 Realizēts EQT II Kapitāls 1998 676 Realizēts EQT DANMARK Kapitāls 1998 135 Realizēts EQT FINLAND Kapitāls 1999 138 Realizēts EQT III Kapitāls 2001 2000 Realizēts EQT EXPANSION CAPITAL I Vidējais tirgus 2003 189 Realizēts EQT IV Kapitāls 2004 2500 Realizēts EQT OPPORTUNITY Īpašās situācijas 2006 372 Realizēts EQT GREATER CHINA II Vidējais tirgus 2006 535 (USD) Realizēts EQT V Kapitāls 2006 4250 Pilnībā investēts EQT EXPANSION CAPITAL II Vidējais tirgus 2007 474 Pilnībā investēts EQT INFRASTRUCTURE I Infrastruktūra 2008 1167 Pilnībā investēts EQT CREDIT I Kredīts 2010 321 Pilnībā investēts EQT VI Kapitāls 2011 4815 Pilnībā investēts EQT INFRASTRUCTURE II Infrastruktūra 2013 1938 Pilnībā investēts EQT CREDIT II Kredīts 2013 845 Pilnībā investēts EQT MID MARKET Vidējais tirgus 2013 1054 Pilnībā investēts EQT VII Kapitāls 2015 6750 Aktīvs EQT MID MARKET US Vidējais tirgus 2015 726 Aktīvs EQT VENTURES Riski 2016 566 Aktīvs EQT MID-MARKET CREDIT Kredīts 2016 530 Aktīvs EQT MID MARKET ASIA III Vidējais tirgus 2016 800 (USD) Aktīvs EQT REAL ESTATE I Nekustamais īpašums 2017 420 Aktīvs EQT MID MARKET EUROPE Vidējais tirgus 2017 1600 Aktīvs EQT INFRASTRUCTURE III Infrastreuktūra 2017 4000 Aktīvs EQT CREDIT OPPORTUNITIES III Kredīts 2017 1300 Aktīvs EQT VIII Kapitāls 2018  Aktīvs

 Atsauces 

 Ārējās saites 
 EQT vietne
 Eqt AB Infromācija par uzņēmumu, tai skaitā koncerna struktūra. hitta.se

Kategorija:Zviedrijas uzņēmumi